博多區

博多區係福岡縣福岡市七個市轄區之一。

博多係福岡縣廳嘅所在，亦係福岡嘅交通中心，博多站、博多港、福岡機場都喺呢度。另外九州嘅交通大動脈國道3號穿過博多，所以佢係福岡市同其他地方、乃至同外國交流嘅交通樞紐。

地理 
喺地圖上望，博多大概係福岡市嘅東部地方，個樣係西北東南走向嘅長長伸出嘅區域。西北面同中央區隔住條那珂川，正西面同南區隔住那珂川同鹿兒島本綫。北面係東區，東面係志免町，東南面係大野城市，西南面係春日市。

西北邊係臨博多灣嘅港灣地區，係博多港嘅核心。喺博多埠頭有去壹崎島、對馬島、五島、玄界島嘅波音929渡輪航班。西北部地方就係舊時嘅港市、商業重鎮「博多」，係比得上天神嘅福岡商業旺地。那珂川同博多川之間嘅地方叫做「中洲」，係九州第一嘅歡樂街。市區東南部就係博多站。博多站週邊係辦公樓、酒店林立嘅商業區。

鄰近政區 
福岡市
南區
中央區
東區
春日市
糟屋郡
志免町
宇美町
大野城市

行政 
佢係福岡縣廳駐地，喺眾議院總選舉區中屬福岡縣第一區。

史 
1972年4月1號，喺福岡市升為政令指定都市嘅時候同時設區。佢係當時福岡市咁多個區當中唯一保留咗當地固有地名嘅區。

交通

航空、航運 
福岡機場
博多港

鐵路 
西日本旅客鐵道
山陽新幹綫：博多站
九州旅客鐵道
鹿兒島本綫：吉塚站 - 博多站 - 竹下站 - 南福岡站
篠栗綫：吉塚站
西日本鐵道
天神大牟田綫：雜餉隈站
福岡市交通局
空港綫：中洲川端站 - 祇園站 - 博多站 - 東比惠站 - 福岡空港站
箱崎綫：中洲川端站 - 吳服町站 - 千代縣廳口站

公路 
福岡高速
國道3號
國道202號
國道385號

連出 

福岡市府關於博多區嘅頁面